冬蔭公 ($118)呢個冬蔭公比想像中足料，兩雙大蝦鮮甜爽口。湯非常惹味辣口，香料味超足。炸芒果蝦雲吞 ($66)呢個小食係以雲吞皮包住芒果同鮮蝦炸香。只可惜皮略為過厚，有啲韌；但芒果配上蝦就好清新啦。沙嗲串燒拼盆 ($68)牛、豬、雞既肉質都幾嫩滑，配上沙嗲汁好惹味，如果醬汁更甜身味道就更豐富。自家製辣酒蒜蓉蝦 ($166)呢個自家製既辣酒汁真係超惹味，配上蒜蓉香鹹香惹味。蝦肉好爽口，蝦殼完全沾上惹味既汁醬。